open-index/open-wikipedia-markdown huggingface dataset:
Sugarcult

**Sugarcult** je americká pop-punková hudobná skupina, ktorá pochádza z mesta Santa Barbara. Súčasný členovia skupiny sú Tim Pagnotta, Marko DeSantis, Airin Older a Kenny Livingston.Tim sa stretol s ich ex-bubenikom Benom Davisom počas cigaretovej prestávky v skole. Ben (ktorý vtedy hral na bassu) a Tim začali hrať spolu na bežnom základe až kým Tim pozval Airina Oldera, kamarata z triedy, aby pripojil sa k nim.Ben začal hrať na bicie a na basse ho vystriedal Airin.Marko DeSantis bol sa pridal ku kapele po stretnutí s Timom na koncerte skupiny Superdrag.Tim sa spýtal Marka ci nechce s nimi hrať v kapele na gitare a on súhlasil.
Po roku cestovanie a nahrávania, Ben sa spýtal či môže opustiť kapelu a ísť na protialkoholické liečenie. Ben povedal že bol vcelku triezvy keď bol s kapelou niekde vonku potom ako pil a preto aj nadalej ostal v kapele. Kenny Livingston si naplánoval vstúpenie do kapely po nahravaní Palm Trees And Power Lines a cesoval so skupinou.

## Diskografia

Albumy:

* Eleven (1999)
* Wrap Me Up In Plastic (2000)
* Start Static (2001)
* Palm Trees and Power Lines (2004)
* A Hard Day's Night (2005)
* Back to the Disaster (Live) (2005)
* Lights Out (2006)

## Externé odkazy
* Oficiálna webstránka skupiny

Kategória:Hudobné skupiny USA
Boylov-Mariottov zákon

**Boylov-Mariottov zákon** v termodynamike a fyzikálnej chémii je vzťah pre izotermický dej prebiehajúci v ideálnom plyne.

*Súčin tlaku a objemu daného látkového množstva ideálneho plynu je pri konštantnej teplote nemenný.*

alebo inak

*Pri izotermickom deji s ideálnym plynom so stálou hmotnosťou je súčin tlaku a objemu plynu stály.*

## Rovnica

:pV = \mbox{konst}\,,

kde *p* je tlak plynu a V je objem daného množstva plynu.

Izotermickým dejom nazývame dej, pri ktorom je teplota plynu stála. Počas tohto deja dochádza iba ku zmene veľkosti objemu a tlaku. Takáto situácia nastáva len pri veľmi pomalom stláčaní plynu.

Hodnota konštanty závisí na množstve plynu a jeho teplote a podľa stavovej rovnice ideálneho plynu je pre danú teplotu rovná n.R.T, kde *n* je látkové množstvo plynu, *R* je molárna plynová konštanta a *T* je termodynamická teplota plynu.

Zápis zákona sa zmení na bežne používaný tvar stavovej rovnice ideálneho plynu
:p V = n R T

Grafom izotermického deja je p-V diagram s krivkou, ktorú nazývame izoterma. Izoterma je vetva hyperboly.

Platí T_1 = T_2 a ak má platiť, že p_1  , musí platiť aj fakt, že V_1 > V_2.

## Historická poznámka
Boylov-Mariottov zákon objavil roku 1662 írsky prírodovedec Robert Boyle. Podľa niektorých historikov vedy však veľmi pravdepodobne jeho exaktnú matematickú formuláciu nevypracoval sám Boyle (vzhľadom k jeho menším znalostiam matematiky), ale skôr jeho asistent Robert Hook. Ten tiež vyvinul vývevu, potrebnú na experimentálne overenie tohto vzťahu. Nezávisle od nich dospel k rovnakému zisteniu v roku 1676 aj francúzsky fyzik Edme Mariotte.

Boylov-Mariottov zákon je historicky prvým zákonom opisujúcim izoproces ideálneho plynu (v tomto prípade izotermický dej). Hoci sa tepelnou rozťažnosťou vzduchu zaoberal už Guillaume Amontons (* 1663, rok po objave Boylovho zákona), prvé presné meranie publikovali až v roku 1802 nezávisle na sebe Joseph Louis Gay-Lussac a John Dalton.)

## Pozri aj
* Izotermický dej
* Stavová rovnica
* Ideálny plyn
* Termodynamický dej
* Gay-Lussacov zákon
* Charlesov zákon

Kategória:Termodynamika
Kategória:Fyzikálne zákony
Kategória:Eponymické termíny vo fyzike
Kategória:Eponymické termíny v chémii
Cedivočkovité

**Cedivôčkovité** (lat. *Dictynidae*) je čeľaď dvojpľúcnych pavúkov. Sú to malé zavalité pavúčiky, dlhé obyčajne len 2 – 3 mm. Telo je pokryté hustým šupinkovitým ochlpením, ktoré vytvára škvrnitú kresbu. Pavučiny nepravidelné, malé.

## Rozšírenie
Na Slovensku žije asi 20 druhov týchto malých pavúčikov, ich určovanie však nie je ľahké. Výnimkou je *[[Nigma walckenaeri]]* so svetlozeleným bruškom, v starších publikáciách je tento druh udávaný pod názvom *Dictyna (= Nigma) viridissima*.

## Systematika
: *Pozri aj: [[Zoznam druhov z čeľade Dictynidae]]*
V súčasnosti je opísaných 563 druhov v 48 rodoch

čeľaď Dictynidae:
* *[[Altella]]*
* *[[Archaeodictyna]]*
* *[[Blabomma]]*
* *[[Cicurina]]*
* *[[Dictyna]]*
* *[[Emblyna]]*
* *[[Lathys]]*
* *[[Nigma]]*
* *[[Saltonia]]*
* *[[Yorima]]*
...

## Iné projekty

## Externé odkazy
*
Romi Pakuová

**Romi Pakuová**, ,  (* 22. január 1972, Tokio) je populárna seijú, teda japonská anime dabérka kórejského pôvodu.

## Základné informácie
Narodila v japonskom meste Tokio, úspešne ukončila *Tóhó Gakuenské Kolégium Drámy a Hudby*. Vie plávať, hrať na klavír a pochopiteľne hovoriť po kórejsky. Na jej prvých *Seijú Oceneniach* vyhrala cenu "Najlepšej Ženskej Hlavnej Postavy" za jej prepožičaný hlas pre *Nanu Ósaki* z anime Nana.

Zvykne dabovať hlavne chlapčenské postavy (napríklad Edward Elric, Hitsugaya Toushiro, alebo Tao Ren). Všetci traja menovaní sú nízki a sú na to dosť citliví.

## Známe roly
Dôležité postavy sú zvýraznené hrubým písmom.

* **[[Air Master]] – Maki Aikawa**
* **[[Bleach (manga)|Bleach]] – Hitsugaya Toushiro**
* Blood + – Kurara
* **[[Blue Dragon]] – Zola**
* **[[Brain Powerd]] – Kanan**
* **[[Digimon Adventure 02]] – Ken Ičidžóži**
* Digimon Frontier – Trailmon
* **[[Fullmetal Alchemist]] – Edward Elric**
* **[[Gakuen Alice]] – Nacume Hjúga**, Hotarina matka
* Get Backers – Džubei Kakei (mladý)
* He Is My Master – Séičiró Nakabajaši
* Innocent Venus – Hidžin
* Major – Taiga Šimizu
* Mobile Suit Gundam SEED – Nicol Amarfi
* Monkey Typhoon – Rarítomu
* **[[Murder Princess]] – Falis**
* **[[Nana]] – Nana Ósaki**
* Naruto – Temari
* Ninja Scroll: The Series – Cubute
* Oh My Goddess! – Sentaró Kawaniši
* Ojamajo Doremi Sharp – Majoran
* Ojamajo Doremi Dokkán – Majoran, Baba
* Pecola – Rabisan
* Pokémon – Forest
* Princess Princess – Šihódani Júdžiró
* **[[Samurai 7]] – Kacuširo Okamoto**
* **[[Šaman King]] – Tao Ren**
* Tenči Mujo! GXP – Kjo Komači
* **[[The Law of Ueki]] – Kósuke Ueki**
* **[[Turn A Gundam]] – Loran Cehack
*  – Tao
* **Zegapain – Mao Lu-Shen'''
*Mobilná hra Onmyoji - Tamamonomae

## Externé odkazy
* Profil Romi Pakuovej na Anime NFO 
* Romi Pakuová na ANN 

Kategória:Seijú
Kategória:Japonské osobnosti kórejského pôvodu
Central Hockey League

**Central Hockey League** (skratka: **CHL**) bola americká profesionálna hokejová liga. Ligu vlastnila spoločnosť Global Entertainment Corporation. CHL bola založená v roku 1992 Billom Levinsom a Rayom Mironom. V prvej sezóne tu hralo šesť klubov: Oklahoma City Blazers, Tulsa Oilers, Wichita Thunder, Memphis RiverKings, Dallas Freeze a Fort Worth Fire.

Víťazovi sa udeľoval pohár Ray Miron President's Cup.

## Súčasné kluby
CHL sa delí na štyri divízie, v sezóne 2007-08 hrá v lige 17 klubov.

Kategória:Hokejové ligy
Kaga (provincia)

thumb|Mapa japonských provincií so zvýraznenou provinciou Kaga

Provincia **Kaga** () bola stará japonská provincia, na ktorej území sa dnes nachádza južná časť prefektúry Išikawa. 
Vládol jej rod Maeda, hlavným mestom bola Kanazawa. Kaga hraničila s provinciami Ečizen, Eččú, Hida a Noto. Bola súčasťou administratívnej oblasti Hokurikudó.

## Zdroje

Kategória:Staré provincie v Japonsku
Toxicita

**Toxicita** je schopnosť chemickej látky spôsobiť poškodenie organizmu.

Pri posudzovaní toxicity sa rozlišujú účinky jednorazového alebo dlhodobého prijmu – akútny, subchronický, chronický ako aj cesta akou sa dostáva do organizmu – inhalácia vzduchom, príjem potravou a vodou, pokožkou či inou biomembránou. Pod pojmom toxicita sa nerozumie len jedovatý účinok látok, ale aj karcinogénny – v širšom zmysle slova tvorba nádorov, teratogénny – vývinové anomálie, mutagénny – zmeny v genetickej informácii organizmu.

## Rozdelenie
* Látky pridávané úmyselne (aditíva)
** farbivá a iné prostriedky na zlepšenie vzhľadu potravín 
** antimikrobiálne látky (konzervačné), látky predlžujúce skladovateľnosť, antioxidanty
** prostriedky na zlepšenie a prípravu konzistencie – umelé sladidlá, látky na úpravu chuti
** enzýmy
* Látky prítomné neúmyselne (kontaminanty, sekundárne produkty)
** rezíduá agrochemikálií: pesticídy, retardátory klíčenia, rastové stimulátory
** rezíduá zo živočíšnej výroby: antibiotiká, psychofarmaká, estrogény
** ostatné zvyšky: čistiace prostriedky, dezinfekčné prostriedky, chemické medziprodukty

## Toxické prvky
Toxické prvky sa môžu vyskytovať v niektorých surovinách a produktoch živočíšneho, ale predovšetkým rastlinného pôvodu ako prirodzené zložky potravín v množstve, ktoré nie je pre človeka toxické. Vyššia koncentrácia toxických prvkov spravidla indikuje kontamináciu surovín a produktov z vonkajšieho prostredia. Toxické prvky a ich zlúčeniny sa môžu dostať do potravín z chemických látok používaných v poľnohospodárstve, z obalov, zo zariadení potravinárskeho priemyslu, exhalátov a pod.

Najčastejšie a najnebezpečnejšie sa vyskytujúce toxické prvky sú:
* olovo
* ortuť
* kadmium
* arzén

Kategória:Jedy
Tótómi

thumb|Mapa japonských provincií so zvýraznenou provinciou Tótómi

Provincia **Tótómi** () je bývalá japonská provincia, na ktorej území sa dnes rozkladá západná časť prefektúry Šizuoka. 

Hradné mesto provincie ležalo pôvodne v blízkosti dnešného mesta Iwata, ale v priebehu obdobia Sengoku bolo najdôležitejším hradným mestom Hamamacu. Tótómi najskôr ovládal klan Imagawa, neskoršie tu vládol Iejasu Tokugawa až do čias, keď ovládol oblasť Kantó.

Kategória:Staré provincie v Japonsku
Music

**Music** môže byť:

* v angličtine hudba
* názov hudobných albumov:
** Music (album Carole Kingovej), album Carole Kingovej z roku 1973
** Music (album 311), album skupiny 311 z roku 1993
** Music (album Madonny), album Madonny z roku 2000
** Music (album Erica Sermona), album Erica Sermona z roku 2001
** Music (album Miku Nakašimu)
* názov piesní:
** Music (pieseň Madonny), pieseň Madony
** Music (pieseň Erica Sermona), pieseň Erica Sermona
** Music (pieseň The Gift), pieseň skupiny The Gift
** Music (pieseň Johna Milesa), pieseň Johna Milesa z roku 1976
** Music (pieseň LTJ Bukem), pieseň LTJ Bukem
** Music (pieseň Darude), pieseň Darude
* britská skupina, pozri The Music
* softvérová séria na tvorbu hudby, pozri Music (program)
* MUSIC, alebo **MU**ltiple **SI**gnal **C**lassification, technika odhadu frekvencie
* MUSIC, alebo **M**aster **U**niform **S**ystem for **I**dentifying **C**oins, proprietárna databázová schéma pre klasifikáciu mincí.
Riders on the Storm

**Riders on the Storm** môže byť:

* pieseň skupiny The Doors, pozri Riders on the Storm (The Doors)
* americká skupina, pozri Riders on the Storm (skupina)
Riders on the Storm (skupina)

**Riders On The Storm** je hudobná skupina, pozostávajúca z dvoch pôvodných členov skupiny The Doors (Ray Manzareka, Robby Kriegera), speváka Bretta Scalionsa, druhého gitaristu Philla Chena a bubeníka Ty Dennisa. 

Zostava vymenila začiatkom roku 2007 speváka Iana Astubryho zo skupiny The Cult, za Bretta Scalionsa zo skupiny Fuel.

## Externé odkazy

Riders on the Storm (skupina)
Suruga (provincia)

thumb|Mapa japonských provincií so zvýraznenou provinciou Suruga
Provincia **Suruga** () bola stará japonská provincia, na ktorej území sa dnes rozkladá východná časť prefektúry Šizuoka.
Suruga hraničila s provinciami Izu, Kai, Sagami, Šinano a Tótómi a mala prístup k Tichému oceánu cez Suruga (záliv).

Starobylé hlavné mesto bolo neďaleko súčasného moderného mesta Šizuoka a bolo najdôležitejším mestom feudálneho obdobia. Skoro počas celého obdobia Sengoku, provincii vládol klan Imagawa. Potom ako bol Jošimoto Imagawa porazený Nobunagom Oda, Imagawa bol rozdrvený a provincia bola obsadené Šingenom Takedom. Neskoršie Iejasu Tokugawa odstúpil provinciu jednému zo svojich spojencov.

V období Edo léno Suruga zahŕňalo aj oblasti Tanaka, Numazu a Odžima.

## Pozri aj
* Sunpu

## Referencie

Kategória:Staré provincie v Japonsku
Armádny zbor

náhľad|Príslušníci ruského expedičného zboru vo Francúzsku počas prvej svetovej vojny.
**Armádny zbor** alebo **zbor** je vojenská jednotka; vo väčšine armád zbor tvoria najmenej dve divízie. Je menší ako armádna skupina alebo armáda. Veliteľom zboru je najčastejšie generálporučík. Najmenej dva zbory sa môžu spájať a vytvárať armády. V západnej Európe sa zbory obyčajne označujú rímskymi číslicami (napr. XI. zbor), zatiaľ čo divízie sa označujú arabskými (napr. 13. gardová strelecká divízia) a názvy armád sa často píšu slovne (napr. šiesta armáda). V slovenčine tento spôsob zápisu nie je záväzný.

V slovenskej a českej terminológií pomenovaní domácich vojenských jednotiek, bol armády zbor prevažne zložený z pechotných alebo vševojskových jednotiek a a zahŕňa aj podporné a zabezpečovacie jednotky. Zbory niektorých iných štátov však nemuseli byť len pechotné, mohli byť aj tankové, mechanizované alebo horské.

Medzinárodné označenie zboru - *corps* používané v angličtine, francúzštine alebo ruštine (*[[korpus]]*) je odvodené od označenia telo, základná jednotka. Členenie na zbory sa zaužívalo v armádach európskych štátov počas Napoleonských vojen.

## Referencie

Kategória:Vojenská terminológia
Kategória:Vojenské jednotky
Interlingua

right|thumb|Krajiny, kde sa používajú románske jazyky
**Interlingua** alebo **interlingva** je umelý medzinárodný jazyk založený voľne na románskych jazykoch, hlavne na latinčine. Do istej miery ide o zjednodušenú latinčinu. V definitívnej podobe bol publikovaný v roku 1951 Medzinárodnou asociáciou pre pomocný jazyk.

## Dejiny
Za pôvodcu jazyka možno považovať Medzinárodnú asociáciu pre pomocný jazyk, ktorá na podobnom projekte pracovala od svojho založenia v roku 1923.

V priebehu vývinu jazyka bolo navrhnutých veľa variantov, väčšinou to mali byť revízie dovtedajších umelých jazykov, napríklad esperanta, ida či interlingue (occidentalu.) Nakoniec bol navrhnutý úplne nový umelý jazyk, hoci dosť podobný esperantu.

Interlingua sa dnes málo používa, existuje Union mundial pro interlingua (Svetová únia pre interlinguu) a Societate American pro interlingua (Americká spoločnosť pre interlinguu), vychádza aj časopis Panorama In Interlingua a existuje aj verzia wikipédie v tomto jazyku.

## Povaha jazyka

### Slovná zásoba
Slovná zásoba interlinguy je odvodená prevažne z románskych jazykov, konkrétne z latinčiny, francúzštiny, taliančiny a španielčiny, veľká časť slovnej zásoby je tiež prevzatá z angličtiny, nemčiny a ruštiny.

### Gramatika
Gramatika interlinguy je odvodená z románskych jazykov. 

Interlingua má určitý (*le*) a neurčitý (*un*) člen. Ich použitie je rovnaké ako v angličtine. 

Podstatné mená sa neskloňujú a nelíšia sa rodom, majú len množné číslo, ktorý sa tvorí koncovkou *-s* (respektíve *-es*, ak slovo končí spoluhláskou).

Prídavné mená a príslovky sa stupňujú rovnako ako vo francúzštine, komparatív sa tvorí pomocou predložky *plus* (bez člena), superlatív pomocou *le plus*. 

Osobné zámena majú štyri pády: nominatív, objektív, reflexív a genitív.

Existujú tri triedy slovies, ktoré sa líšia podobne ako vo francúzštine koncovkou infinitívu *-ar*, *-er* a *-ir*. Každá má iné časovanie.

Slovosled interlinguy je podmet - prísudok - predmet.

## Iné projekty

## Externé odkazy
* Tématická stránka


Kategória:Umelé jazyky
Jurajov dvor

náhľad|Čerpacia stanica a vozovňa Jurajov dvor
náhľad|Poloha Jurajovho dvora

**Jurajov dvor** (, ) je miestna časť v Bratislave v mestskej časti Nové Mesto v okrese Bratislava III.

Nachádza sa medzi komunikáciami Vajnorská a Rožňavská, medzi ulicami Bojnická, Pri dvore a Magnetová. Na Vajnorskej ulici sa nachádza Vozovňa Jurajov dvor a na Magnetovej ulici štadión Istrochem.

Jurajov dvor bol pôvodne názov majera, na ktorom sa ešte v polovici šesťdesiatych rokov 20. storočia chovali kravy, kone a ďalšie zvieratá patriace na poľnohospodársku usadlosť. 
V susedstve majera (v smere na Vajnorskú) sa ešte v 60. rokoch 20. storočia nachádzali prízemné domčeky.
Majer aj uvedené domčeky boli pred rokom 1980 zbúrané a stali sa parkovacími plochami pre autobusy bratislavskej mestskej dopravy.

## Dopravné spojenie

## Galéria

Majer Jurajov dvor 01.jpg | Majer Jurajov dvor
SF-Jurajov Dvor.jpg | Vila riaditeľa závodu Dynamit Nobel z roku 1942 v roku 2019
SF-Jurajov Dvor-Schodisko.jpg | Interiér vily  v roku 2019
SF-Jurajov Dvor-Izba.jpg | Interiér vily v roku 2019


## Referencie

Kategória:Nové Mesto (Bratislava)
Kategória:Doprava v Bratislave
Zoznam parkov a záhrad v Bratislave

Táto stránka obsahuje zoznam mestských a lesných parkov na území Bratislavy, ako aj chránené územia.

## Námestia
* Hviezdoslavovo námestie (Staré Mesto)
* Kollárovo námestie (Staré Mesto)
* Námestie Slobody (Staré Mesto)
* Šafárikovo námestie (Staré Mesto)
* Jakubovo námestie (Staré Mesto)
* Nobelovo námestie (Petržalka)

## Nábrežia
* Rázusovo nábrežie (Staré Mesto)
* Fajnorovo nábrežie (Staré Mesto)
* Dvořákovo nábrežie (Staré Mesto)
* Nábrežie arm. gen. Ludvíka Svobodu (Staré Mesto)
* Slovanské nábrežie (Devín)
* Vajanského nábrežie (Staré Mesto)

## Ostatné záhrady a parky
* Zoologická záhrada Bratislava
* DinoPark Bratislava
* Botanická záhrada Univerzity Komenského
* Kalvária (Bratislava)
* Lunapark (Bratislava)
* Železná studnička

## Referencie

## Iné projekty

Parky v Bratislave
Foobar2000

**foobar2000** je freeware audio prehrávač.

Jeho inštalácia je veľmi jednoduchá. foobar2000 si hravo poradí s kodekmi MP1, MP2, MP3, MP4, MPC, AAC, Ogg Vorbis, FLAC / Ogg FLAC, WavPack, WAV, AIFF, AU, SND, CDDA, WMA. Disponuje vynikajúcim 18 kanálovým ekvalizérom.

## Referencie

## Iné projekty

## Externé odkazy
*  
* oficiálna forum
* oficiálna Wiki
* oficiálna Plugins
* [irc://irc.freenode.net/foobar2000 #foobar2000] oficiálna channel on IRC
Podháj (Bratislava)

náhľad|Podháj

**Podháj** je miestna časť v bratislavskej mestskej časti Lamač v okrese Bratislava IV.

Je ohraničená približne komunikáciou, ktorá oddeľuje Malé Karpaty od mesta, nachádza sa tu ulica Podlesná cesta ako aj rovnomenná ulica Podháj, ktorá je zároveň hlavnou dopravnou tepnou na sídlisku, v blízkosti sa nachádza Malokarpatské námestie a základná škola. Podháj je zároveň aj sídliskom v Lamači, vybudovaným v rokoch 1974 – 1976. Sídlisko Podháj sa nachádza na uliciach  Studenohorská, Heyrovského, Bakošova, Na barine, Stanekova, Havelkova a Podlesná, pomenované väčšinou po akademikoch SAV. Na Barine sa nachádza domov dôchodcov a na Heyrovského ulici sa nachádza Materská škola Heyrovského 4.

V tejto časti Lamača sa nachádza Malokarpatské námestie, ktoré je kultúrno-spoločenským centrom. Nachádza sa na ňom zdravotné stredisko, lekáreň, Kulla, pošta, základná škola, materská škola, miestny úrad, kino Lamač, trafika, reštaurácie a kaviareň. Na Malokarpatskom námestí sa nachádza aj TESCO a na Hodonínskej ulici LIDL. 

## Iné projekty

Kategória:Lamač
Volapük

náhľad|Symbol jazyka volapük. Text: „Jedno ľudstvo, jeden jazyk”.
**Volapük** [vola'pyk] je umelý jazyk, ktorý vytvoril v rokoch 1879 – 1880 Johann Martin Schleyer, rímskokatolícky kňaz v Nemecku. Schleyer cítil, že Boh mu vo sne povedal, aby vytvoril medzinárodný jazyk. Kongresy tohto jazyka sa konali v rokoch 1884 (Friedrichshafen), 1887 (Mníchov) a 1889 (Paríž). Prvé dva sa konali v nemčine, posledný len v jazyku volapük. V roku 1889 existovalo asi 283 klubov, 25 periodík v alebo o tomto jazyku a 316 učebníc v 25 jazykoch.

Neskôr začala činnosť volapükistov upadať a hnutie stratilo skoro všetkých členov. Odhaduje sa, že v roku 2000 jazyk používalo približne 20 ľudí. Jazyk bol nahradený koncom 20. storočia omnoho jednoduchším a na učenie ľahším esperantom.

## Kultúra
### Hudba
Vo volapüku tvoria hudbu skupiny Pichismo, DJ Volablud, Fred Fopanas, DJ Nimalegad a Breinadol. 21. novembra 2011 vydalo vydavateľstvo Keratonods hardcorovú kompiláciu *VOLAPÜK HARDCORE EP VOL. 1*.

## Metaforické použitie slova volapük
V niektorých jazykoch, napríklad v dánčine a v esperante, sa slovo *volapük* používa vo význame *nezmysel, nezrozumiteľnosť*.

## Ukážka
Otčenáš:
: O Fat obas, kel binol in süls, paisaludomöz nem ola!
: Kömomöd monargän ola!
: Jenomöz vil olik, äs in sül, i su tal!
: Bodi obsik vädeliki govolös obes adelo!
: E pardolös obes debis obsik,
: äs id obs aipardobs debeles obas.
: E no obis nindukolös in tendadi;
: sod aidalivolös obis de bas.
: Jenosöd!

## Referencie

## Iné projekty

Kategória:Umelé jazyky
Pakrižiakovité

**Pakrižiakovité** (lat. *Uloboridae*) je čeľaď dvojpľúcnych pavúkov. Sú to menšie podlhovasté pavúky s kryptickým sfarbením (šupinková kresba a nenápadné hrbolky na brušku, často aj oči sú na hrbolkovitých vyvýšeninách).

## Rozšírenie
Na teplých stráňach žije dosť vzácne *[[Uloborus walckenaerius]]*. Má nápadnú pavučinu s kľukatým stabilimentom naprieč siete.

## Systematika
: *Pozri aj: [[Zoznam druhov z čeľade pakrižiakovité]]*
V súčasnosti je popísaných 264 druhov v 18 rodoch

* čeľaď: ***Uloboridae***
** *[[Ariston (pavúk)|Ariston]]*
** *[[Astavakra]]*
** *[[Conifaber]]*
** *[[Daramulunia]]*
** *[[Hyptiotes]]*
** *[[Lubinella]]*
** *[[Miagrammopes]]*
** *[[Octonoba]]*
** *[[Orinomana]]*
** *[[Philoponella]]*
** *[[Polenecia]]*
** *[[Purumitra]]*
** *[[Siratoba]]*
** *[[Sybota]]*
** *[[Tangaroa (pavúk)|Tangaroa]]*
** *[[Uloborus]]*
** *[[Waitkera]]*
** *[[Zosis]]*

## Iné projekty

## Externé odkazy
*
Stanislav Šesták

**Stanislav Šesták** (* 16. december 1982, Demjata) je bývalý slovenský futbalový útočník. Hral aj za slovenské národné futbalové mužstvo. Do Bochumu prestúpil v lete 2007 z MŠK Žilina za 0,75 milióna eur a podpísal tu štvorročný kontrakt ako náhrada za Theofanisa Gekasa, ktorý odišiel do Bayer 04 Leverkusen. V súčasnosti hráva a koučuje za rodnú obec Demjata.

## Kariéra
Seniorskú kariéru odštartoval v Tatrane Prešov ktorého je odchovancom. Po dvoch seniorských sezónach prestúpil do Slovana Bratislava kde v 39 ligových zápasoch zaznamenal 5 gólov a v sezóne 2003/2004 zažil aj vypadnutie slávneho klubu do druhej ligy. Po sezóne poznačenej zostupom sa Šesták presunul do MŠK Žilina kde zažil úspešné obdobie s  titulom v sezóne 2006/07 a 37 gólmi počas troch sezón si zabezpečil angažmán v bundesligovom Vfl Bochum v lete 2007. V debutovej bundesligovej sezóne nastrieľal 13 gólov ku ktorým pridal aj 9 asistencií a bol hlavný dôvod prečo Bochum ukončil sezónu v strede tabuľky. Ďalšie sezóny už ale až tak vydarené neboli a v lete 2010 došlo k odchodu do tureckého MKE Ankaragücü kde si zahral s kolegami z reprezentácie Róbertom Vittekom a Marekom Saparom. Počas jednej sezóny zaznamenal bilanciu 10+2 v 24 ligových zápasoch. Ankaragücü ho po tejto sezóne vykúpilo z Vfl Bochum za 2,2 milióna eur ale obratom ho predalo do Bursasporu za čiastku 2,5 milióna eur.

## [[Slovenské národné futbalové mužstvo|Slovenská reprezentácia]]
Reprezentoval Slovensko už v mládežníckych kategóriach. V seniorskej reprezentácii strelil desať gólov. 15. októbra 2008 v zápase 3. európskej kvalifikačnej skupiny o postup na Majstrovstvá sveta vo futbale 2010 strelil Poľsku dva góly v priebehu dvoch minút (85. a 86. minúta), čím otočil výsledok z 0 – 1 na 2 – 1 a strelil svoje prvé góly v reprezentácii. Je naším najlepším strelcom v kvalifikácii MS 2010 so šiestimi gólmi.

## Góly v reprezentácii

## Úspechy a ocenenia
**Reprezentačné**
* osemfinalista MS 2010
* osemfinalista ME 2016
**Klubové** 
* 2× majster Slovenska 2003/04, 2006/07 s MŠK Žilina
* víťaz Slovenského Superpohára 2004 s MŠK Žilina
* majster Maďarska 2015/16 s Ferencvárosom Budapešť
* víťaz Maďarského pohára 2016 s Ferencvárosom Budapešť
* finalista Tureckého pohára 2012 s Bursasporom
**Individuálne**
* 2. miesto v ankete Futbalista roka 2009 (2008 - 3.)
* 6. najlepší strelec Bundesligy 2007/08 (13 gólov)
* 2. najlepší strelec slovenskej ligy 2006/07 (15 gólov)
* 4. najlepší strelec maďarskej ligy 2015/16 (9 gólov)
* najlepší strelec Slovenska v kvalifikácii MS 2010 (6 gólov)
* člen Klubu ligových kanonierov (123 gólov)

## Referencie

Kategória:Slovenskí futbalisti
Kategória:Hráči 1. FC Tatran Prešov
Kategória:Hráči ŠK Slovan Bratislava
Kategória:Hráči MŠK Žilina
Kategória:Hráči VfL Bochum
Kategória:Hráči Majstrovstiev sveta vo futbale 2010
Kategória:Osobnosti z Demjaty
Maroš Klimpl

**Maroš Klimpl** (* 4. júl 1980, Martin) je slovenský futbalista, ktorý hráva na pozícii obrancu. V súčasnosti je hráč Viktorie Žižkov.

Klimpl je odchovancom Dynama Dolný Kubín, neskôr hrával aj za ligové kluby MŠK SCP Ružomberok a Dukla Banská Bystrica. V roku 2001 prestúpil do českého klubu Viktória Žižkov. Žižkov v roku 2004 zostúpil do druhej ligy a Klimpl po sezóne prestúpil do Baníku Ostrava.

V júni 2007 podpísal trojročnú zmluvu s dánskym klubom FC Midtjylland, ktorý sa pre nasledujúci rok kvalifikoval do Pohára UEFA. V septembri 2008 ho klub uvoľnil na hosťovanie do škótskeho klubu Motherwell FC. Krátko pred vypršaním hosťovania, v decembri 2008, sa vyjadril, že by rád ostal v tomto klube. Hoci hráva na pozícií obrancu, v drese Motherwellu odohral viacero stretnutí na poste stredopoliara.

Svoj prvý gól v reprezentácii strelil v kvalifikačnom zápase proti Írsku 9. septembra 2007.

V lete 2009 bol na skúške v waleskom klube Cardiff City, kde neuspel. Krátko na to odišiel taktiež na skúšku do nemeckého SpVgg Greuther Fürth.

V sezóne 2009/2010 prestúpil do Dundee United, kde odohral 15 zápasov. Potom sa stal voľným hráčom a prestúpil do českého druholigového klubu Viktoria Žižkov, kde odohral len 6 stretnutí. Vo februári prestúpil do srbského klubu  FK Sevojno, kde odohral v do konca sezóny 2010/2011 12 stretnútí. Pred začiatkom sezóny 2011/2012 opäť prestúpil, keď sa v júli 2011 stal hráčom Aris Limassol.

## Referencie


Kategória:Slovenskí futbalisti
Kategória:Hráči FK Dukla Banská Bystrica
Kategória:Hráči MFK Ružomberok
Kategória:Hráči FK Viktoria Žižkov
Kategória:Hráči FC Baník Ostrava
Kategória:Hráči FC Midtjylland
Kategória:Hráči Dundee FC
Dukla Banská Bystrica

**Dukla Banská Bystrica** môže byť:
* Vojenské športové centrum Dukla Banská Bystrica – vojenské športové centrum
* FK Dukla Banská Bystrica – futbalový klub
ZTS Dubnica

**ZTS Dubnica** môže byť:

* skratka pre Závody ťažkého strojárstva v Dubnici nad Váhom, pozri ZTS Dubnica nad Váhom
* futbalový klub v Dubnici nad Váhom, pozri MFK Dubnica
Grace Kellyová

**Grace Kellyová** alebo **Grace, kňažná monacká** (; * 12. november 1929, Philadelphia, Pensylvánia, USA – † 14. september 1982, Monte Carlo, Monako) bola Oscarom ocenená americká filmová a divadelná herečka.

Po svadbe s monackým kniežaťom Rainierom III. v roku 1956 sa stala **Jej jasnou výsosťou kňažnou Monaka**, ale všeobecne je známa pod menom **Kňažná Gracia Patricia monacká**. Kellyová mala po sobáši dvojité občianstvo, americké i monacké. Súčasným panovníkom kniežatstva je Albert II., syn kniežaťa Rainiera III. a Grace Kellyovej.  

Celé jej oficiálne meno je „Jej jasná výsosť kňažná Monaka Grace Patricia Kelly Maxence Bertrand Grimaldi“.  

Americký filmový inštitút zaradil Kellyovú v roku 1999 na trináste miesto v zozname najlepších amerických herečiek. Hrala napríklad vo filmoch Alfreda Hitchcocka (*[[Okno do dvora]], [[Vražda na objednávku]]*) alebo *[[Na pravé poludnie]]*. 

Kellyová zomrela 14. septembra 1982 po automobilovej havárii.

## Referencie


## Iné projekty

Kategória:Monacké osobnosti
Kategória:Filmové herečky USA
Kategória:Absolventi American Academy of Dramatic Arts
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Osobnosti z Philadelphie
Kategória:Osobnosti USA írskeho pôvodu
Záluhy

**Záluhy** sú miestna časť v Bratislave, v mestskej časti Dúbravka v okrese Bratislava IV.

Ohraničuje ich diaľnica D2, Harmincova ulica, ulica Janka Alexyho a lesný porast Devínskej Kobyly.

Prechádza nimi hlavná radiála (Ulica Mikuláša Schneidera-Trnavského), po ktorej premávajú linky MHD zo zastávky:

Ich centrum sa nachádza v okolí Domu služieb.

Záluhy boli vybudované v druhej polovici 20. storočia. Je tu možno pozorovať vo veľkej miere socialistickú architektúru. Rastie tu veľa zelene.

V minulosti sa delili na sídliská:
* Záluhy I.
** Harmincova ulica (z východu)
** Bagarova ulica (zo západu)
** D2 (zo severu)
** Mikuláša Schneidera Trnavského (z juhu)
* Ulice-Sídlisko Záluhy I.
** Húščavova
** Lipského
** Harmincova
** Bullova
** Ľuda Zúbka (vchody 2 a 4)
** Damborského
** Nemčíkova

## Referencie

Kategória:Dúbravka (Bratislava)
Marek Čech (1983)

**Marek Čech** (* 26. január 1983, Trebišov) je slovenský futbalista, v súčasnosti hráč portugalského klubu Boavista FC. Hráva na ľavom kraji obrany, niekedy aj na pozícii ľavého stredopoliara.

Najprv hral v klube FK Slavoj Trebišov, v sezóne 2000-01 vyhral s Interom Bratislava ligu aj pohár. V sezóne 2004-05 bol hráčom AC Sparta Praha, o rok neskôr prestúpil do tímu portugalského majstra FC Porto.

Dňa 15. júla 2008 podpísal kontrakt s nováčikom FA Premier League West Bromwich Albion. Na svoj prvý zápas nastúpil v lige proti Arsenalu na netradičnom poste pravého záložníka. Po tomto zápase nedostával šancu v základnej zostave klubu, 27. decembra dostal príležitosť kvôli zraneniu Paula Robinsona v zápase proti Tottenhamu Hotspur. West Bromwich vyhral tento zápas 2:0 a Marek Čech bol vyhlásený hráčom zápasu. V januári 2009 sa objavili správy ohľadne prípadného prestupu Čecha do talianskeho klubu SSC Neapol.

## Úspechy
* Majster Slovenska: 2001
* Slovenský pohár: 2001
* Majster Česka: 2005
* Majster Portugalska: 2005, 2006
* Portugalský pohár: 2006
* Portugalský superpohár: 2006

## Reprezentácia
Marek Čech reprezentoval  v juniorských kategóriách, získal bronz na Majstrovstvách sveta do 19 rokov a zúčastnil sa Majstrovstiev sveta do 20 rokov v Spojených arabských emirátoch.

V slovenskej reprezentácii debutoval 9. júla 2004 na turnaji v Japonsku. Vtedy nastúpil na celý zápas proti Japonsku.

### Reprezentačné zápasy

*(Stav k: 12. septembru 2009)*

## Vysvetlivky
#  Striedal v nadstavenom čase druhého polčasu.

## Referencie

## Iné projekty

## Externé odkazy
* Marek Čech  na stránke national-football-teams.com 
* Oficiálna stránka 

Kategória:Slovenskí futbalisti
Kategória:Hráči FK Inter Bratislava
Kategória:Hráči AC Sparta Praha
Kategória:Hráči FC Porto
Kategória:Hráči West Bromwich Albion FC
Kategória:Hráči Majstrovstiev sveta vo futbale 2010
Kategória:Osobnosti z Trebišova
Krčace

**Krčace** sú miestna časť v bratislavskej mestskej časti Dúbravka v okrese Bratislava IV.

Ležia v najjužnejšej časti Dúbravky. Hraničia s mestskou časťou Karlova Ves pri komplexe Iuventa. Nachádza sa tu kúpalisko Rosnička, štadión ŠKP a OR PZ. Prechádza nimi hlavná ulica - Mikuláša Schneidera Trnavského, ktorá začína na hranici s Karlovou Vsou a končí na križovatke s ulicou Janka Alexyho medzi Záluhami a Podvornicami. Južnú časť ohraničuje koniec Karloveskej ulice, ktorá pokračuje ako ulica M. Sch. Trnavského a zo severnej časti križovatka s Harmincovou ulicou. 

Je to pustejšia časť so záhradami a močariskami.

V roku 2019 prešla krčacká trieda rekonštrukciou. Generálnou opravou prešla električková trať a jej infraštruktúra, natreli sa stĺpy verejného osvetlenia, vymenili sa výbojkové svietidlá za LED a opravila sa aj elektrická meniareň Krčace.

## Dopravné spojenie

## Referencie

Kategória:Dúbravka (Bratislava)
Rovnice (Bratislava)

náhľad|Líščie údolie

**Rovnice** sú miestna časť bratislavskej mestskej časti Karlova Ves v okrese Bratislava IV.

Nachádzajú sa medzi ulicami a komunikáciami Staré grunty a Líščie údolie. Prevažnú časť oblasti tvorí zeleň. V blízkosti je Karloveská ulica, kde je nákupné centrum, kino, základná škola a gymnázium.

Kategória:Karlova Ves
Kútiky

náhľad|Park Kútiky na Púpavovej ulici

**Kútiky** sú miestna časť bratislavskej mestskej časti Karlova Ves v okrese Bratislava IV.

Nachádzajú sa medzi ulicami Líščie údolie a Karloveská, v okolí ulíc Púpavová, Pustá, Borská a Pernecká.

Kategória:Karlova Ves
Patrónka

náhľad|Oblasť Patrónka
náhľad|Pohľad na Patrónku z Kramárov

**Patrónka** je lokalita, zastávka verejnej osobnej dopravy a významná úrovňová križovatka v Bratislave v mestskej časti Staré Mesto v okrese Bratislava I.

## Názov
Názov *Patrónka* vznikol začiatkom 20. storočia hovorovým označením pre Rothovu továreň na patróny (arch. náboje) a prakticky až do 60. rokov 20. storočia sa používal paralelne s pôvodným nemeckým pomenovaním *West, Westend* alebo *Westende*, prípadne ich slovenských prekladom *Západ*, na označenie postupne rozvíjajúcej sa rezidenčnej zástavby nachádzajúcej sa v okolí továrne.

Analogicky bola v 70. rokoch pomenovaná aj novovzniknutá úrovňová križovatka a začiatkom 90. rokov aj jedna z najfrekventovanejších zastávok verejnej osobnej dopravy v Bratislave.

## Geografia
Geomorfologicky sa Patrónka nachádza v celku Malé Karpaty, podcelku Devínske Karpaty a na východe geomorfolofickej časti Lamačská brána. Malé Karpaty zároveň predstavujú bariéru, ktorou je lokalita fyzicky oddelená od zvyšnej časti Starého Mesta a ktorá je vzhľadom na prevládajúce západné prúdenie na území Slovenska zodpovedná aj za nepatrné lokálne rozdiely v počasí, predovšetkým z hľadiska teplôt. Z hľadiska hydrológie je jediným významným prvkom v lokalite vodný tok Vydrica, ktorej koryto je na veľkej časti územia Patrónky vedené pod zemským povrchom. Fauna a flóra je špecifická iba v lokalitách Sitina, Bubnovka a Horský park za predpokladu, že ich považujeme za súčasť Patrónky.

Keďže z humánnogeografického nepredstavuje Patrónka žiadny štatistický ani administratívny útvar, územie lokality nie je jednoznačne určené. Na základe hovorového označenia ale môžeme Patrónku približne vymedziť ulicami Mlynská dolina, Lamačská cesta, Cesta na Červený most, K Železnej studienke, Pri Suchom mlyne, Brnianska, Hroboňova a Lovinského.

Kategória:Staré Mesto (Bratislava)
Mierová kolónia

náhľad|Mierová kolónia
náhľad|Poloha Mierovej kolónie

**Mierová kolónia** je obytná štvrť alebo miestna časť v Bratislave v mestskej časti Nové Mesto v okrese Bratislava III. Pôvodný názov bol Vistra kolónia, projekt vypracoval v 40. rokoch 20. storočia Vladimír Karfík a slúžil pre pracovníkov blízkych chemických závodov (známych v tom čase pod ľudovým názvom *"Dynamitka"*, neskôr *"Dimitrovka"* a dnes Istrochem). Dnes je Mierová kolónia evidovaná ako nehnuteľná pamätihodnosť Mestským ústavom ochrany pamiatok. 

Existujú tri vchody do Mierovej kolónie, prvý je Magnetová ulica, ktorá sa začína na Vajnorskej ulici, a druhé dva sú z Rožňavskej. K Mierovej kolónii patria 4 ulice – Olbrachtova, Tylova, Chemická a Vihorlatská. V blízkosti sa nachádza futbalové ihrisko a miestna časť Jurajov dvor.

## Referencie

## Iné projekty

## Externé odkazy
* Mestský úrad ochrany pamiatok Bratislava – Pamätihodnosti mestských častí Bratislavy – nehnuteľné 

Kategória:Nové Mesto (Bratislava)
Kategória:Vladimír Karfík
Medzi jarkami

[náhľad|[Podunajská ulica]]
**Medzi jarkami** alebo **Medzijarky** () je miestna časť v Bratislave v mestskej časti Podunajské Biskupice v okrese Bratislava II. Tvorí ju sídlisko podľa projektu z roku 1973 od Štefana Svetka, spolupracoval Štefan Ďurkovič. Výstavba prebehla v roku 1973 – 1979.
Je približne ohraničená komunikáciami Hradská, Vrakunská, Popradská a korytom Malého Dunaja.

Obytný súbor patrí po formálnej stránke medzi najodvážnejšie realizácie svojho druhu. Základné bloky, ktorými sú štandardné schodiskové panelové bytové domy, sú zoskupené do troch veľkých polygonálnych útvarov (ulice Lotyšská, Bieloruská, Estónska). Obkolesujú vnútorný priestor s rekreačnými plochami a ihriskami. Dominantou je plastika lietajúceho taniera. Vybavenosť je sústredená pri ceste prechádzajúcej sídliskom - obchodné centrum "Jantár", zdravotné stredisko a základná škola. Architektonicky osobobitne ako atypický objekt je navhrnutý najmenší polygón - tento bytový dom je dnes známy pod názvom „Pentagon“ a kedysi aj kriminalitou. Celkovo je v tomto obytnom súbore 1570 bytov.

## Galéria

Podunajské Biskupice Medzi jarkami.png|Poloha na mape Podunajských Biskupíc
Medzi jarkami.png|Poloha na mape Vrakune a Podunajských Biskupíc


Kategória:Miestne časti Podunajských Biskupíc
Black Box: The Complete Original Black Sabbath (1970-1978)

**Black Box** je box set skupiny Black Sabbath, ktorý obsahuje albumy
* *[[Black Sabbath (album)|Black Sabbath]]*
* *[[Paranoid]]*
* *[[Master of Reality]]*
* *[[Black Sabbath, Vol. 4]]*
* *[[Sabbath Bloody Sabbath]]*
* *[[Sabotage (album)|Sabotage]]*
* *[[Technical Ecstasy]]*
* *[[Never Say Die!]]*
Tento set vyšiel aj s DVD na ktorom je skupina zachytená ako hrá skladby „Paranoid“, „Black Sabbath“, „Iron Man“ a klasickú skladbu od Carla Perkinsa „Blue Suede Shoes“. Tento set obsahuje aj veľké množstvo fotiek a materiálu o skupine v rokoch najväčšej slávy.

## Zostava
* Ozzy Osbourne - spev
* Tony Iommi - sólová gitara
* Geezer Butler - basgitara
* Bill Ward - bicie 

## Externé odkazy
* Oficiálna stránka skupiny 

Kategória:Hudobné albumy z 2004
Kategória:Albumy Black Sabbath
Kategória:Box Sety
Podvornice

**Podvornice** sú miestna časť bratislavskej mestskej časti Dúbravka v okrese Bratislava IV.

Nachádzajú sa od lesa po diaľnicu D2, zo severu ich ohraničuje Agátová ulica a z juhu ulica J. Alexyho. V blízkosti sa nachádza Domov mládeže a colný sklad.

Kategória:Dúbravka (Bratislava)
Shavo Odadjian

**Shavo Odadjian** (* 22. apríl 1974, Jerevan, ZSSR, dnes Arménsko) je člen skupiny System of a Down. Basgitarista, momentálne pôsobí v projekte Achozen spolu s RZA z Wu-Tang Clan-u. Hrá tiež ako DJ.

Kategória:Rockoví basgitaristi USA
Kategória:Heavymetaloví basgitaristi USA
Kategória:Hiphopoví hudobníci USA
Kategória:Členovia skupiny System of a Down
Kategória:Osobnosti USA arménskeho pôvodu
Kategória:Naturalizované osobnosti USA
Kategória:Osobnosti z Jerevanu
Box set

**Box set** je zbierka albumov väčšinou s pridaným materiálom, ako sú fotky či informácie o pôsobení interpreta v období vydania týchto albumov.

Kategória:Hudobné albumy
Greatest Hits 1970-1978

***Greatest Hits 1970-1978*** je výber najväčších hitov skupiny Black Sabbath z obdobia 1970-1978. Je to výber z tvorby z takzvanej prvej/Ozzyho éry.

## Zoznam skladieb
# „Black Sabbath“ - 6:16 (*[[Black Sabbath (album)|Black Sabbath]]*)
# „N.I.B.“  - 5:22 (*[[Black Sabbath (album)|Black Sabbath]]*)
# „The Wizard“  - 4:20 (*[[Black Sabbath (album)|Black Sabbath]]*)
# „War Pigs“ - 7:54 (*[[Paranoid]]*)
# „Paranoid“ - 2:48 (*[[Paranoid]]*)
# „Iron Man“ - 3:29 (*[[Paranoid]]*)
# „Sweet Leaf“ - 5:03 (*[[Master of Reality]]*)
# „Children of the Grave“ - 5:15 (*[[Master of Reality]]*)
# „Changes“ - 4:43 (*[[Black Sabbath, Vol. 4]]*)
# „Snowblind“ - 5:27 (*[[Black Sabbath, Vol. 4]]*)
# „Supernaut“ - 4:41 (*[[Black Sabbath, Vol. 4]]*)
# „Sabbath Bloody Sabbath“ - 5:42 (*[[Sabbath Bloody Sabbath]]*)
# „Hole in the Sky“ - 4:01 (*[[Sabotage]]*)
# „Rock 'n' Roll Doctor“ - 3:26 (*[[Technical Ecstasy]]*)
# „Never Say Die“ - 3:48 (*[[Never Say Die!]]*)
# „Dirty Women“ - 7:13 (*[[Technical Ecstasy]]*)

## Zostava
*Ozzy Osbourne - spev
*Tony Iommi - sólová gitara
*Geezer Butler - basgitara
*Bill Ward - bicie 

## Externé odkazy
*Greatest Hits 1970-1978 

Kategória:Kompilačné albumy z 2006
Kategória:Albumy Black Sabbath
Ketelec

**Ketelec** () je miestna časť mestskej časti Podunajské Biskupice v okrese Bratislava II.

Nachádza sa v južnej časti Podunajských Biskupíc, južne od miestnej časti Lieskovec.

Osada je vstupným bodom pre návštevu prírodného chráneného územia lužných lesov, ktoré je dnes ohraničené (narušené) diaľnicami D4 / R7. Kedysi sa tu nachádzal obľúbený "Bufet na konci sveta". Pešo, alebo na bicykli je možné prejsť do Lieskovca, alebo Rovinky.

## Referencie

Kategória:Miestne časti Podunajských Biskupíc
Lieskovec (Bratislava)

**Lieskovec** () je osada (bývalá tzv. zániková osada - bez povolenia ďalšej výstavby kvôli Slovnaftu) a miestna časť mestskej časti Podunajské Biskupice v okrese Bratislava II. Nachádza sa v južnej časti Podunajských Biskupíc, severne od časti Ketelec. Nachádza sa tu kaštieľ.

## Dopravné spojenie

## Referencie

## Pozri aj
* Kaštieľ Lieskovec

Kategória:Miestne časti Podunajských Biskupíc
Black Sabbath: The Dio Years

***Black Sabbath: The Dio Years*** je výber najväčších hitov skupiny Black Sabbath z takzvanej Diovej Éry teda z albumov *[[Heaven and Hell (Black Sabbath album)|Heaven and Hell]]*, *[[Mob Rules]]*, *[[Dehumanizer]]* a *[[Live Evil]]*. Tiež sa tu objavili tri nové skladby.

## Zoznam skladieb
# „Neon Knights“ - 3:51 *([[Heaven and Hell (Black Sabbath album)|Heaven and Hell]]*)
# „Lady Evil“  - 4:23 (*[[Heaven and Hell (Black Sabbath album)|Heaven and Hell]]*)
# „Heaven and Hell“  - 6:59 (*[[Heaven and Hell (Black Sabbath album)|Heaven and Hell]]*)
# „Die Young“ - 4:44 (*[[Heaven and Hell (Black Sabbath album)|Heaven and Hell]]*)
# „Lonely is the Word“ - 5:50 (*[[Heaven and Hell (Black Sabbath album)|Heaven and Hell]]*)
# „The Mob Rules“ - 3:13 (*[[Mob Rules]]*)
# „Turn Up the Night“ - 3:42 (*[[Mob Rules]]*)
# „Voodoo“ - 4:32 (*[[Mob Rules]]*)
# „Falling Off the Edge of the World“ - 5:03 (*[[Mob Rules]]*)
# „After All (The Dead)“ - 5:42 (*[[Dehumanizer]]*)
# „TV Crimes“ - 4:02 (*[[Dehumanizer]]*)
# „I“ - 5:12 (*[[Dehumanizer]]*)
# „Children of the Sea“ (live) - 6:12 (*[[Live Evil]]*)
# „The Devil Cried“ - 6:01
# „Shadow of the Wind“ - 5:40
# „Ear in the Wall“ - 4:04

## Zostava
*Ronnie James Dio - spev
*Tony Iommi - sólová gitara
*Geezer Butler - basgitara
*Bill Ward(skladby 1-5) - bicie 
*Vinny Appice(skladby 6-16) - bicie
*Geoff Nicholls(skladby 1-13) - klávesy

## Externé odkazy
*Black Sabbath: The Dio Years 

Kategória:Kompilačné albumy z 2007
Kategória:Albumy Black Sabbath
Live at Hammersmith Odeon

***Live at Hammersmith Odeon*** je piaty koncertný album skupiny Black Sabbath.Album bol nahratý v roku 1981 počas Mob Rules Tour. Skladby „Country Girl“ a „Slipping Away“ vychádzajú prvýkrát na oficiálnej nahrávke. Z tohto albumu bolo vyrobených iba 5000 kusov. Posledný kus sa predal 1. mája. Tento album je najpredávanejší album v 9 ročnej histórii Rhino Handmade.
 
## Zoznam skladieb
# „E5150“ - 01:19
# „Neon Knights“ - 04:37
# „N.I.B.“ - 05:16
# „Children of the Sea“ - 06:07
# „Country Girl“ - 03:53
# „Black Sabbath“ - 08:24
# „War Pigs“ - 07:40
# „Slipping Away“ - 03:18
# „Iron Man“ - 07:05
# „The Mob Rules“ - 03:33
# „Heaven and Hell“ - 14:24
# „Paranoid“ - 03:21
# „Voodoo“ - 05:44	
# „Children of the Grave“ - 05:03

## Zostava
*Ronnie James Dio - spev
*Tony Iommi - sólová gitara
*Geezer Butler - basgitara
*Vinny Appice - bicie
*Geoff Nicholls - klávesy

## Externé odkazy
*Live at Hammersmith Odeon 

Kategória:Koncertné albumy z 2007
Kategória:Albumy Black Sabbath
Innere Stadt

[náhľad|[Wiener Rathaus|Viedenská radnica]]
left|50px
right|thumb|Poloha Innere Stadt
**Innere Stadt** (nemecká výslovnosť ; doslova *Vnútorné mesto*) je prvý viedenský obvod. Je to viedenské staré mesto. Do rozšírenia hraníc mesta v roku 1850 bolo Innere Stadt prakticky totožné s Viedňou. Bolo rozdelené na štyri časti pomenované podľa dôležitých mestských brán: severovýchodná *Stubenviertel*, juhovýchodná *Kärntner Viertel*, juhozápadná *Widmerviertel* a severozápadná *Schottenviertel*. 

Obvod má rozlohu  a k 1. januáru 2016 má 16 409 obyvateľov. Je tu zamestnaných celkovo 100 745 ľudí. Pracujúci v Innere Stadt sú zväčša zamestnaní v cestovnom ruchu alebo v ústrediach veľkých podnikov, ktoré využívajú ústrednú polohu obvodu v rámci Viedne.

## Poloha
Innere Stadt sa rozkladá v samom centre rakúskeho hlavného mesta. Obopína ho okružná cesta Ringstraße, ktorá bola vybudovaná v mieste bývalých mestských hradieb.

Na severovýchode hraničí s Leopoldstadtom, na východe s Landstraße, na juhu s Wieden a Mariahilfom, na západe s Neubau and Josefstadtom a na severe s Alsergrundom.

## Dejiny
Keďže Innere Stadt tvorilo do roku 1850 celú Viedeň, jeho dejiny sú totožné s viedenskými dejinami do toho roku.

V roku 1850 boli dovtedajšie viedenské predmestia, ktoré sa nachádzali pred hradbami Viedne, pripojené k mestu. Z tohto dôvodu sa z dovtedajšej Viedne utvoril prvý mestský obvod, Innere Stadt, a z predmestí ďalších osem.

Roku 1858 boli staré mestské hradby zbúrané a na ich mieste bola postavená okružná trieda Ringstraße. Na novovzniknutej ulici vyrástlo niekoľko reprezentatívnych budov. Historizujúci štýl tejto ulice charakterizuje viedenskú architektúru do dnes.

V 60. rokoch 19. storočia sa po dlhých diskusiách pristúpilo k regulácii Dunaja. Mnoho ramien bolo zasypaných a hlavné riečne koryto sa tak dostalo mimo Innere Stadt. Najbližšie k centru sa tak dostalo regulované bočné rameno, takzvaný *[[Donaukanal]],* tvorí hranicu medzi Innere Stadt a Leopoldstadtom.

Toto obdobie všeobecného rozkvetu vyvrcholilo Svetovou výstavou vo Viedni v roku 1873, po ktorej v tom istom roku nasledoval Krach na Viedenskej burze, ktorý ukončil obdobie takzvanej *gründerskej* (zakladateľskej) konjunktúry.

## Pamätihodnosti
[náhľad|[Dóm svätého Štefana]]
[náhľad|[Burgtheater]]

*Albertina
* Burggarten
* Burgtheater
* Cisárska hrobka
* Dóm svätého Štefana
* Graben
* Hofburg
* Kärntner Straße
* Kostol Maria am Gestade
* Mestský luteránsky kostol
* Morový stĺp
* Mozartov pomník
* Peterskirche
* Prírodovedné múzeum
* Ruprechtskirche
* Škótsky kláštor
* Umeleckohistorické múzeum
* Viedenská radnica
* Viedenská štátna opera
* Viedenský mestský park
* Virgilkapelle

## Znak
Znakom Innere Stadtu je červený štít s bielym krížom, ktorý je totožný s malým mestským znakom Štatutárneho mesta Viedne aj rovnomennej spolkovej krajiny. Súčasný znak pochádza z obdobia okolo roku 1270, kedy sa prvýkrat objavil na takzvaných "viedenských feníciách". Jeho predobrazom mohla byť stredoveká zástava kráľa Svätej ríše rímskej, lebo bojová zástava kráľa Rudolfa Habsburského mala podobný vzhľad.

## Referencie

## Zdroj

## Iné projekty

Kategória:Mestské časti Viedne
Segestriidae

***Segestriidae***, po slovensky šesťočkovité), je čeľaď dvojpľúcnych pavúkov. Majú podlhovasté, stredne veľké telo kryté hustým ochlpením, ktoré vytvára kresbu. Oči sú v troch skupinách po 2. 

## Rozšírenie
Pod starou kôrou je všade hojná šesťočka podkôrna (*Segestria senoculata*) s laločnatým hnedým pásikom na sivom brušku.

## Systematika
: *Pozri aj: [[Zoznam druhov z čeľade Segestriidae]]*
V súčasnosti je popísaných 103 druhov v 3 rodoch

* čeľaď: ***Segestriidae***
** *[[Ariadna]]*
** *[[Gippsicola]]*
** *[[Segestria]]*

## Poznámky


## Iné projekty

## Externé odkazy
*
Leopoldstadt

left|50px
right|thumb|Poloha

**Leopoldstadt** je druhý viedenský obvod. Má rozlohu  a žije tu 95 238 obyvateľov (1. január 2007).

## Iné projekty


Kategória:Mestské časti Viedne
Obecný obvod (Viedeň)

right|thumb|Obvody Viedne

**Obecný obvod** alebo **obecný okres** (po nemecky *Gemeindebezirk*) alebo skrátene **obvod/okres** (*Bezirk*) je administratívna jednotka Viedne. Viedeň sa skladá z 23 obecných obvodov, ktoré sú očíslované a majú názov.

# Innere Stadt (stred mesta)
# Leopoldstadt 
# Landstraße
# Wieden
# Margareten
# Mariahilf
# Neubau
# Josefstadt
# Alsergrund
# Favoriten
# Simmering
# Meidling
# Hietzing
# Penzing
# Rudolfsheim-Fünfhaus
# Ottakring
# Hernals
# Währing
# Döbling
# Brigittenau
# Floridsdorf
# Donaustadt
# Liesing
Obvod (Budapešť)

thumb|Budapeštianske obvody.
**Obvod** (maď. *kerület*) je administratívna jednotka Budapešti. Budapešť je rozdelená na 23 obvodov.

Vychádzajúc z prvého obvodu je číslovanie v smere hodinových ručičiek, pričom sa viackrát prekračuje Dunaj. Číslovanie je veľmi podobné viedenskému a aj počet obvodov je rovnaký. Vzhľadom na to, že každý obvod má vlastnú územnú samosprávu, obvod zodpovedá mestskej časti v Bratislave a v Košiciach.
* Tabán, Vár - I. obvod
* Rózsadomb, Pasarét - II. obvod
* Óbuda - III. obvod
* Újpest - IV. obvod
* Belváros, Lipótváros - V. obvod
* Terézváros - VI. obvod
* Erzsébetváros - VII. obvod
* Józsefváros - VIII. obvod
* Ferencváros - IX. obvod
* Kőbánya - X. obvod
* Újbuda - XI. obvod (Kelenvölgy, Kelenföld, Lágymányos, Albertfalva, Gellérthegy, Sashegy, Gazdagrét, Őrmező)
* Hegyvidék - XII. obvod
* Újlipótváros, Angyalföld - XIII. obvod
* Zugló - XIV. obvod (Alsórákos, Herminamező, Istvánmező, Kiszugló, Nagyzugló, Rákosfalva, Törökőr, Városliget)
* Rákospalota, Pestújhely, Újpalota - XV. obvod
* Mátyásföld, Sashalom, Cinkota - XVI. obvod
* Rákosmente - XVII. obvod (Rákoskeresztúr, Rákoscsaba, Rákosliget, Rákoshegy, Rákoskert)
* Pestszentlőrinc - XVIII. obvod
* Kispest - XIX. obvod
* Pesterzsébet - XX. obvod
* Csepel - XXI. obvod
* Budatétény, Nagytétény, Budafok - XXII. obvod
* Soroksár - XXIII. obvod

## Iné projekty

Kategória:Budapešť
Budapešť